Pape Cheikh Diop. Pape Cheikh Diop Gueye () (1997-yil 8-avgustda tugʻilgan) — senegallik professional futbolchi , Gretsiya Superligasining „Aris“ klubi yarim himoyachisi. Ispaniya jamoasining yoshlar terma jamoasida oʻynagan. Hozirda xallqaro maydonda Senegal terma jamoasi sharafini himoya qiladi. Klubdagi faoliyati. Yoshlik yillari. Diop ilk faoliyatini Internacional de la Amistad klubi va Montañeros CF jamoalarida boshlagan. U 2013-yilda "Selta de Vigo" yoshlar jamoasiga qoʻshilgan. Celta. Diop jamoadagi debyutini 2014-yil 23-avgustda o‘tkazgan va ikkinchi bo‘limda Segunda B divizioni vakili CD Lealtadga qarshi o‘yinda (2:0) zaxiradan maydonga tushgan. Sakkiz kundan soʻng u oʻzining birinchi golini kiritgan. 2015-yilning 11-avgustida Diop klub bilan 2020-yilgacha yangi besh yillik shartnoma imzolagan. U oʻzining birinchi asosiy tarkibdagi va La Ligadagi debyutini oʻsha yilning 12-dekabrida RCD Espanyol jamoasiga qarshi oʻtkazgan. Diop asosiy tarkibdagi birinchi golini 2016-yilning 27-noyabrida o‘z maydonida Granada CFga qarshi o‘yinda (3:1) kiritgan. U 31-yanvarda shartnomasini 2021-yilgacha uzaytirgan va asoiy tarkib futbolchisiga aylangan, unga 4-raqamli libos berilgan. Lyon. 2017-yil 29-avgustda „Lyon“ Diop bilan besh yillik shartnoma imzolaganini eʼlon qilgan. „Celta“ga toʻlangan transfer narxi 4 million yevro bundan tashqari bonuslar bilan birga 10 million yevro deb xabar qilingan. 2019-yilning 14-avgustida, kam maydonga tushgandan soʻng u 2019—2020-yilgi mavsum uchun ijara asosida sobiq jamoasi „Celta“ga oʻtgan. Dijon ijara. 2020-yil 6-avgustda Diop Liga 1 klubi Dijon bilan bir mavsumga ijara shartnomasi imzolagan. Shartnoma 5 million yevroga sotib olish opsiyasi va qo‘shimcha 1,5 million yevro bonuslarni bundan tashqari 15% sotgandagi to‘lovini o‘z ichiga olgan. Diop 2020-yil 22-avgust kuni „Dijon“ safida „Anje“ga qarshi o‘yinda debyut qilgan. Aris. 2022-yil 29-iyun kuni Diop Gretsiya Superliga klubi Aris bilan ikki yillik shartnoma imzolagan. Xalqaro faoliyati. Senegalda tugʻilgan va Ispaniyada oʻsgan Diop Ispaniyaning yoshlar jamoasida oʻynagan. 2018-yil sentyabr oyida Diop Senegal sharafini himoya qilishini eʼlon qilgan. U 2020-yil 9-oktabrda Marokashga qarshi o‘rtoqlik o‘yinida (3:1) birinchi marta Senegal terma jamoasi safida maydonga tushgan.